cyanic-selkie/wikianc huggingface dataset:
Oncala, Soria, Spien
Oncala a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 101 inabitant.
Centenera de Andaluz, Soria, Spien
Centenera de Andaluz a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2004 sensos (INE), di miunisipaliti ab papyulieshan a 25 inabitant.
Lis a Jumiekan dish ah fuud
Dis a lis a Jumiekan dish ah fuud. Jumiekan kuiziin ingkluud mixcha ah kukin tekniik, flieva, spais ah influens frah di indijinos piipl pah di ailant a Jumieka, ah di Panish, British, Afrikan, Indian ah Chaini we inabit die ailant frah taim. Di kuiziin influens tu bai di krapdem inchajuus ina di ailant frah chrapikal Soutiis Ieja. Jumiekan kuiziin ingkluud difrah-difrah dish frah difrah-difrah kolcha kyaa kom a di ailant bai piipl we kom de frah somwe els. Adaels dish mekop orijinal ar a fyuujan a tekniik ah chradishan. Pah tapa ingriidient we nietiv tu Jumieka, nof kaina fuud eh inchajuus ah deh nou projuus luokal. Wah braad varayati a siifuud, chrapikal fruut ah miit avielobl.
Momblona, Soria, Spien
Momblona a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 35 inabitant.
British Voerjin Ailanz
Di British Voerjin Ailanz a wah British Uobasii Terichri we de ina di Kiaribiyan Sii, tu di iis a Puoto Riiko. Di ailandem a paat a di Voerjin Ailan aachipelago; di res a ailandem a paat a di Yunaitid Stiet Voerjin Ailanz. Di ailandem kansis a di mien ailan a Taatuola, Voerjin Gaada, Anegiada, ah Yos Van Daik, ah uoba 50 ada likl-likl ailan ah kie. Nobadi no lib pah bout 15 a di ailan. Di bigis ailan, Taatuola, a bout 20 km (bout (12 mail) ah 5 km (bout 3 mail) waid. Di ailandem ab a tuotal papilieshan a bout 22,000, ah bout 18,000 a dem lib pah Taatuola. Ruod Tong, di kiapital, de pah Taatuola.
Riedio Styuujo 54 Netwok
Riedio Styuujo 54 Netwok, ar Styuujo 54 Netwok, a wah Italian praivit riedio stieshan bies ina Locri, Calabria. Di Styuujo 54 Netwok a wah FM riedio saabis an ibraadkyaas ina ten pravins ina faib riijan a sodan Itali: Catania, Messina, Reggio Calabria, Vibo Valentia, Catanzaro, Cosenza, Crotone, Lecce, Potenza ah Salerno. Di pruogramin kiaraktaraiz bai di chanzmishan a myuuzikal its ah riil-taim infamieshan, wid 28 dieli opdiet.
Iranian Kolchral Revaluushan
Di Kolchral Revaluushan (1980–1987) (ina Perjan: انقلاب فرهنگی) wehna piriad afta di 1979 Izlamik Revaluushan ina Iran wen di akadimia a Iran wehn poerj frahn Westan ahn nan-Izlamik influens fi bringi ina lain wid Shia Izlam. Di ofishal niem yuuz bai di Izlamik Ripoblik a "Kolchral Revaluushan."
Cirujales del Río, Soria, Spien
Cirujales del Río a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 33 inabitant.
Iranian Kolchral Revaluushan
Dairek bai di Kolchral Revaluushaneri Edkwaataz ahn lieta bai di Supriim Kolchral Revaluushan Kounsl, di revaluushan fos ting lakdong di yuniversitidem fi chrii ier (1980–1983) ahn afta dehn rihopn dehn ban nof buk ahn poerj touzan a styuudent ahn lekchra frahn di skuuldem. Di kolchral revaluushan invalv a soertn amount a voilens wen dehn tek uoba di yuniversiti kiamposdem sens aya edikieshan ina Iran a di taim ehn daminiet bai leftis fuosiz opuoz tu Ayatollah Khomeini vijan a tiyakrasi, ahn dehn ansoksesful chrai fi rizis Khomeini-is kanchruol a nof yuniversiti. Omoch styuudent ar fakolti dehn kil nobadi no nuo.
Di pruoses a piurifikieshan a di edikieshan sistim frahn farin influens no wehn widoutn sakrifais. Pan tap a intarop di edikieshan ahn prafeshanal laiblihud a nof smadi, idisrop Iran kolchral ahn intilekchual laif ahn achiivment, ahn ikanchribiut tu di hemigrieshan a nof tiicha ahn teknokrat. Di laas a jab skil ahn kiapital wiikn Iran ikanami.
Chaini filasafi
Chaini filasafi arijiniet ina di Spring ah Aatom ah Waarin Stiet eradem, juurin di piiriad nuo az di "Onjrid Skuul a Taat", we weh kiaraktaraiz bai signifikant intilekchual ah kolcharal divelopment. Alduo nof a Chaini filasafi bigin ina di Waarin Stiet piiriad, eliment a Chaini filasafi eh-egzis fi sebral touzn ier; som kiah fain ina di Yi Jing (di Buk a Chienj), wah ienshent kompendiom a divinieshan, we diet bak tu akliis 672 BKE. A weh juurin di Waarin Stiet era we wa Sima Tan eh-toerm di mieja filasafikal skuul a Chaina, Kanfyuushanizim, Liigalizim, ah Dowizim, araiz, tugiada wid filasafi we lieta jrap ina abskioriti, laka Agrikolcharalizim, Mohizim, Chaini Nachralizim, ah di Lajishandem.
Onggari
Onggari a wah konchri ina Yuurop.
Chaini languij
Chaini (汉语/漢語; Hànyǔ ar 中文; Zhōngwén) a gruup a rilietid bot ina nof kies myuuchali aninteligibl languij varayati, we faam wah branch a di Sino-Tibetan languij fambili. Chaini spiik bai di Han majariti ah nof ada etnik gruup ina Chaina. Nieli 1.2 bilian piipl (rong 16% a di wol papilieshan) spiik soh faam a Chaini az deh fos languij.
Di varayati a Chaini yuujali diskraib bai nietiv spiika az dayalek a wah singgl Chaini languij, bot lingguis nuot se deh daivoers az wah languij fambili. Lingguis ina Chaina noftaim yuuz wah famiulieshan inchajuus bai Fu Maoji ina di Insaiklopidia a Chaina: 汉语在语言系属分类中相当于一个语族的地位. ("Ina languij klasifikieshan, Chaini stietos ikuivalent tu wah languij fambili.")
1907 Kinston oertkwiek
Di 1907 Kinston oertkwiek we shiekop di kiapital a di ailan a Jumieka wid magnityuud 6.5 pah di muoment magnityuud skiel pah Monde 14 Janiweri, about 3:30 pm luokal taim (20:36 UTC), eh-kansida bai nof raita a di taim fi bi wan a di wol dedlies oertkwiek rikaad ina ischri. Ebri bildin ina Kinston get damij bai di oertkwiek ah sobsikuent fayadem, we laas fi chrii howa bifuo hefoert eh-mek fi put dem out. Ikolminiet ina di det a 800 tu 1,000 piipl, ah lef apraximetli 10,000 uomles ah $25,000,000 ina matiirial damij. Likl afta, wah sunaami eh-ripuot pah di naat kuos a Jumieka, wi maximom wiev ait about 2 m (6–8 ft).
Digrii
Wahn digrii, simbal °, a wahn mejament a plien anggl, we reprizent 1/360 a wahn ful ruotieshan; wan di grii ikwivalent tu π/180 riedian. Wen di anggle refa tu wahn refrens meridian, i shuo wahn luokieshan langsaid wahn griet serkl a wahn sfier, laik di ort, Maaz, ar di silestial sfier.
Angguola
Angguola a wahn konchri ina Afrika.
Chek Ripoblik
Chek Ripoblik ar Chekia a wah konchri ina senchral Yuurop. I baada Joermani, hAschria, Slovakia, ah Puolan. Ikiapital a Praag, ah di ofishal languij a Chek.
Chiiz
Chiiz a fuud mek frah milk ina wuol baga flieva, texcha, ah faam bai koagiulieshan a di milk pruotiin kiesiin.
Klaad Monie
Klaad Monie, adawaiz kaal bai Oscar-Claude Monet ar Claude Oscar Monet (14 Novemba 1840 – 5 Disemba 1926) ena di founda a French Impreshanis pientin, ah di muos kansistent ah prolifik praktishana a di filasafi a di muuvment fi expres yu pospektiv bifuo niecha. Di toerm Impreshanizim kom bout frah di taikl a wan a i pientindem, Impreshan, Sonraiz.
Jraayn
Jraayn a faam a vijual aat we smadi kiah yuuz difrah-difrah jraayn inschrument fi maak-maak piepa ar wah nex tuu-dimenshanal midiom. Inschrument ingkluud grafait pensl, pen ah ingk, ingk brosh, wax kola pensl, krayan, chaakuol, saidwaak chaak, pastel, difrah-difrah kain a roba, maaka, stailos, difrah-difrah metal (laka silvapaint) ah ilekchanik jraayn.
Di jraayn inschrument riliis wah sumaal amount a matiirial pan a soerfis, lef wah visibl maak. Di muos kaman supuot fi jraayn a piepa, alduo adaels matiirial, laka kiaadbuod, plastik, leda, kianvas, ah buod, kiah yuuz. Tempareri jraayn kiah mek pah blakbuod ar waitbuod ar akchuali liklmuos eniting. Di midiom a eba papila ah fondamental miinz a poblik expreshan rait chuu yuuman ischri. A wan a di simplis ah muos ifishent miinz fi komiunikiet vijual aidie. Di hiizi avielobiliti a jraayn inschrument mek jraayn wan a di muos kaman aatistik aktiviti.
In adishan tu di muo aatistik faam, jraayn noftaim yuuz ina komoershal iloschrieshan, animieshan, aachitecha, injinierin ah teknikal jraayn. Kuik, friyan jraayn, yuujali no inten az finish wok, sohtaim kaal skech. Aatis uu praktis ar wok ina teknikal jraayn kiah kaal jraafta, ar jraafsman.
Charles Darwin
Charles Robert Darwin (Febiweri 12, 1809 – Iepril 19, 1882) wehna wahn Ingglish nachralis uu prizent gud evidens fi se evri spiishi a laif ival uova taim fram kaman ansesta, chuu di proses niem nachral silekshan. Di fak se evaluushan akor ton jenaral chuut ina di saiyantifik kamyuuniti an moch a di jenaral poblik ina im laiftaim, an im tiroi a nachral silekshan kom fi bi di mien bies fi madorn evaluushaneri tiori. Darwin egzamin yuuman evaluushan an sexual silekshan ina di Descent of Man, an Selection in Relation to Sex, fala wid The Expression of the Emotions in Man and Animals. Di risaach we im du pan plaant get poblish ina wahn siiriz a buk, an ina im laas buk, im egzamin ortworm an di ifek we dem av pan sail. Darwin a wan a onggl faiv 19t senchri non-raayl piipl uu get wahn steit finaral, an get beri ina Westminster Abbey, nier tu John Nerschel an Isaac Newton.
Kiaribiyan Sii
Di Kiaribiyan Sii a wah badi a waata we de nex tu di Atlantik Uoshan, ah di Golf a Mexiko. Ibaada bai Venizuela ah Kolombia tu di sout; Panamaa pah di soutwes; Kasta Riika, Nikaragua, Guatimaala, Andyuuras, ah Beliiz pah di wes; di Grieta Antiliiz (Kyuuba, Jumieka, di Daminikan Ripoblik ah Puoto Riiko) pah di naat ah di Lesa Antiliiz pah di iis. Di wuola di ieria a di Kiaribiyan Sii, di nof-nof ailan a di Wes Indiz, ah aal di kuos pah di baada, kalektivli niem di Kiaribiyan.
Ches
Ches a buod giem fi tuu plieya. Iplie pan a skwier buod, mek wid 64 sumaala skwier, wid iet skwier pah iich said. Iich plieya taat wid sixtiin piis: iet paan, tuu nait, tuu bishop, tuu ruk, wan kwiin ah wan king. Di guol a di giem a fi iich plieya fi chrai ah chekmiet di king fi di opuonent. Chekmiet a chret ('chek') tu di opuozin king we no muuv kyaah tap. A hit hen di giem.
Kiaribiyan Sii
Di Kiaribiyan Sii a wan a di bigis saalt waata sii, wid ieria bout 2,754,000 km² (1,063,000 skwier mail). Di diipis paint a di Kieman Chrof, bitwiin Kyuuba ah Jumieka, we de 7,686 m (25,220 ft) biluo sii lebl. Di Kiaribiyan kuos ful a golf ah bie: di Golf a Gonâve, Golf a Venizuela, Golf a Darien, Golf a Maskito ah di Golf a Andyuuras.
Julius Caesar
Julius Caesar wehna wan Ruoman milichri an Politikal liida. Im plie wan kritikal ruol ina di chransfamieshan a di Ruoman Ripoblik ina di Ruoman Empaiya. Im kangka Gaul an exten di Ruoman worl tu di Naat Sii, an im uovasi di fos Ruoman inviezhan a Britn ina 55 BK. Caesar staat wan sivl waar ina 49 BK we eliviet im tu di pozishan a maasta a di Ruoman worl. Afta im tek uova kanchuol a di govament, im staat extensiv rifaam a Ruoman Sosaiyati an govament. Im senchralaiz di byuurakrasi a di ripoblik an wehn ivenchali get diklier “diktieta fieva”. Wan gruup a senita, wid Marcus Junius Brutus a liid di pak, asasiniet di diktieta pan Maach 15 ina 44 BK, ina di uop se di Ripoblik kyan gu bak tu naamal. Bot di rizolt a wehn wan neda sivl waar we liid tu di set op a wan pormanent aatakrasi bai di adapted ier we Caesar pik, Gaius Octavianus. Ina 42 BK, tuu ier afta im ded, di Senit ofishali diklier Caesar wan an di Ruoman diiti dem. Muos a we wi nuo bout Caesar bies pan di “Commentarii” (Kominchri) pan im milichri kyampien dem, an ada madorn suos laik di let an spiich dem we im political raival, Cicero, wehn gi, di istarikal raitin a Sallust an di puoichri a Catallus. Nof muo diitiel bout im laif rekaad bai istuorian we kom afta im, laik Appian, Suetonius, Plutarch, Cassius Dio an Strabo.
Diiyti
Ina rilijos biliif, diiyti a eida wah nachral ar syuupanachral biin, we piipl tingk uoli, divain, ar siekrid. Soh rilijan ab wan supriim diiyti, wails adawandem ab moltipl diiyti. Miel diiyti a god (duo "Gad" yuuz ina jenda-nyuuchral wie ina monotiiystik rilijan), wails fiimiel diiyti a gades.
Bakl a Rio Nuevo
Di Bakl a Rio Nuevo okor pah 25 Juun 1658 pah di ailan a Jumieka bitwiin Panish fuos anda Kristobal Aanaldo Isasi (Cristóbal Arnaldo Ysasi) ah Ingglish fuos anda gobna Eduad Daili (Edward D'Oyley).
Diego Velázquez
Diego Rodríguez de Silva y Velázquez (Juun 6, 1599 – Aagos 6, 1660) wehna wahn Spanish pienta uu a wehn di bigis aatis ina di kuot a King Philip IV. Im wehn impuotant az a puochret aatis, bot adawaiz, im du nof nof pientin we rikriet events a istorikal ahn kolchral impuotans. Im pient wuoliip a puochret a di Spanish raayal faambli, ada fiemos Yuuropian piipl, an kamana tu, an ivenchali get tu im maastapiis Las Meninas (1656).
Ontalaji
Ontalaji a di filasafikal stodi a di niecha a biin, bikomin, egzistans, ar rialiti, azwel di biesik kiatigari a biin ah deh rilieshan. Chradishanali lis az paat a di mieja branch a filasafi nuo az metafizix, ontalaji muotaim diil wid kuestian kansoernin wa entiti egzis ar maita se kiah de, ah ou soch entiti maita kiah gruup, rilietid widin wah airaaki, ah sobdivaidop askaadn tu similariti ah difrans. Alduo ontalaji az filasafikal entapraiz muosli tioretikal, azwel iab praktikal aplikieshan ina infamieshan sayans ah teknalaji, laka ontalaji injinierin.
Chili
Chili, ofishali di Ripoblik a Chili (Panish: República de Chile), a Sout Amoerkan konchri wa tekop wah lang, naro chrip a lan bitwiin di Andiiz tu di iis ah di Pasifik Uoshan tu di wes. Di kyapital de ina Santyaago.
Lionaado da Vinchi
Lionaado da Vinchi (Italian, Leonardo di ser Piero da Vinci) kamanli nuo az Leonardo da Vinci (15 Iepril 1452 – 2 Mie 1519), wena wahn Italian big brienz, far ih ena sayantis, matimatishan, injinier, inventa, anatomis, pienta, skolpta, aachitek, batanis, myuuzishan ahn raita. Lionaado muotaim diskraib az di aakitaip a di Renesans man, man uufa hankuenchobl kiuriasiti hiikual onggl bai ih powa a hinvenshan. Nof smadi kansida im fi bi wan a di grietis pienta a aal taim ah pasobl di smadi wid di muos divoers talent pah oert.
Baan az di outsaid son a wahn nuotari, Piero da Vinchi, wid wahn pezant uman, Kiatariina, a Vinchi ina di Flarens riijan, Lionaado hedikiet ina di styuudio a di renoun Flarentiin pienta, Verochio. Nof a ih hoerlia wokin laif eh-spen ina di saabis a Ludoviko il Moro a Milan. Ih lieta wok a Ruom, Bolonia ahn Venis ahn spen ih laas ierdem a Frans, a di yaad King Frahsua I giim.
Dimakrasi
Dimakrasi, ar dimokratik gobament, a "sistim a gobament we aal di piipl ina wah stiet ar paliti ... invalv fi mek disijan bout deh afierz, tipikali bai vuot fi ilek riprizentitiv tu paaliment ar simila asembli".
Lionaado da Vinchi
Lionaado bes nuo az pienta. Tuu a ihn wok, di Muona Liisa ah Di Laas Sopa, a di muos fiemos, muos riprojuus ahn muos parodi puochret ah rilijos pientin a aal taim, deh fiem apruoch onggl bai fi Mikelanjelo Krieshan a Adam. Lionaado jraayn a di Vichruuvian Man azwel rigyaad az kolcharal aikan, riprojuus pah ebriting frah di Yuuro tu texbuk tu t-shot. Praps fiftiin a ih pientin sovaiv, di sumaal amount juu tu ih kanstant, ah friikuent dizaaschros, experimentieshan wid nyuu tekniik, ah ih kranik pruokrastinieshan. Nebadiles, deh fyuu wok, tugiada wid ih nuotbukdem, we kantien jraayn, sayantifik dayagram, ahn ihn taatdem pah di niecha a pientin, kompraiz kanchribyuushan tu lieta jinarieshan a aatis onggl raival bai fiih kantempareri, Mikelanjelo.
Chrajidi
Chrajidi a faam a jraama bies pah yuuman sofarin we invuok wah akompinin kataasis ar pleja ina aadiens. Wails nof kolcha eh-divelop faam we provuok dis paradaxikal rispans, di toerm chrajidi noftaim refa tu wah spisifik chradishan a jraama we eh-plie wah yuniik ah impuotant ruol istarikali ina di self-definishan a Westan siblizieshan. Dat chradishan eh moltipl ah diskantinyuos, yet di toerm noftaim eh-yuuz fi invuok a powaful ifek a kolchral aidentiti ah istarikal kantinyuiti—"di Griik ah di Ilizibiitan, ina wan kolchral faam; Eliin ah Kristian, ina kaman aktiviti," a Rieman Wiliamz (Raymond Williams) puti.
2011 Jumiekan jinaral ilekshan
Di 2011 Jumiekan jinaral ilekshan eh-huol pah 29 Disemba 2011 ina Jumieka. Di ilekshan eh-kantes mienli bitwiin di nieshan tuu mieja palitikal paati, di gobanin Jumieka Lieba Paati (JLP), liid bai Anju Uolnis, ah di apazishan Piipl Nashinal Paati (PNP) liid bai Puosha Simsn-Mila. Di rizolt ena lanslaid vikchri fi di PNP we win 42 a di 63 siit, a tuu-tod majariti.
Diktietaship
Diktietaship a faam a gobament we wah konchri ruul bai wan smadi ar palitikal entiti, ah exasaiz chuu vierios mikianizim fi inshuor se di entiti powa rimien chrang.
Oert sayans
Oert sayans ar jiosayans a wah aal-ingkompas toerm we refa tu di fiil a sayans we diil wi planit Oert. Ikiah kansida az a branch a planiteri sayans, bot wid moch uola ischri. A tuu apruoch tu Oert sayans, ridokshanis ah wuolistik. Di faamal disiplin a Oert sayans kiah ingkluud di stodi a di atmosfier, aijrosfier, litosfier, ah bayosfier. Tipikali, Oert sayantis wi yuuz tuul frah fizix, kimischri, bailoji, kranalaji, ah matimatix fi bil a kuantitietiv andastandin a ou di Oert sistim wok, ah ou it ivalv tu ikorant stiet.
Baibl
Di Baibl (frah Koine Griik τὰ βιβλία, tà biblía, "di bukdem") a wah kalekshan a tex siekrid ina Juudizim ah Kristianiti. A wah kalekshan a skripcha we rait a difrah-difrah taim bai difrah-difrah aata ina difrah-difrah lokieshan. Di Juu ah Kristiandem kansida di bukdem a di Baibl fi bi a prodok a divain inspirieshan ar aataritiv rekaad a di rilieshanship bitwiin Gad ah yuuman.
Bakl a Uochi Rayas
Di Bakl a Uochi Rayas aalso nuo az Bakl a Las Chorieras wena di milichri akshan we tek plies pah di ailan a Jumieka pah 30 Aktuoba 1657 wen wah Panish fuos anda Kristobal Aanaldo Isasi (Cristóbal Arnaldo Ysasi) wena-uop fi tekbak di ailan bot get difiit bai di Ingglish akiupayin fuos anda di Gobna Eduad Daili (Edward D'Oyley).
Aabit
Ina fizix, aabit a di gravitieshanal koerv paat a wah abjek rong wah paint ina spies, fi egzampl di aabit a planit rong wah staar, ar nachral satilait rong wah planit. Aabit a planit tipikali iliptikal, ah di senchral mas we aabit de a di fuokal paint a di ilips. Korant andastandin a di mikianix a aabital muoshan bies pah Alboert Ainstain jinaral tiiri a relitiviti, we akount fi graviti az juu tu koervacha a spies-taim, wid aabit we fala jiodiisix. Fi iiz a kialkiulieshan, relitiviti kamanli apraximiet bai di fuos-bies tiiri a yunivoersal gravitieshan bies pah Kepla laa a planiteri muoshan.
Lis a Nashinal Eritij Sait ina Jumieka
Dis a di kompliit lis a Nashinal Eritij sait ina Jumieka az poblish bai di Jumieka Nashinal Eritij Chos.
Poblik alidie ina Jumieka
Poblik alidie ina Jumieka ingkluud Kristian alidie ah sekiula alidie.
Jumiekan lichicha
Jumiekan lichicha intanashinali rinoun, wid di ailan a Jumieka biin di uom ar boertplies a nof impuotant aata.
Obia
Obia (sohtaim spel Obi, Obea, ar Uobia), a toerm yuuz ina di Wes Indiz fi refa tu fuok majik, saasri, ah rilijos praktis divelop mongx Wes Afrikan sliev, spisifikali a Ibo arijin. Obia simila tu ada Afro-Amoerkan rilijan ingkluudn Palo, Vuduu, Santeriya, ah Huuduu. Obia praktis ina Surinam, Kyuuba, Jumieka, Chrinidad ah Tubiego, Daminiika, Gayana, Grinieda, Biliiz, di Ba'aamaz, ah ada Kiaribiyan nieshan.
Di toerm 'obeah' fos fain ina dakiument frah di hoerli 18t senchri, ina kanekshan tu Nani a di Maruun, bot diskoshan bouti eh-bikom muo friikuent wen deh meki iliigal ina Jumieka afta Taki Waar, wen wah obiaman provaid advais tu di rebldem.
Cubilla, Soria, Spien
Cubilla a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 62 inabitant.
Coscurita, Soria, Spien
Coscurita a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 118 inabitant.
Cubo de la Solana, Soria, Spien
Cubo de la Solana a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 223 inabitant.
Inviejan a Jumieka
Di Inviejan a Jumieka wena amfibios expidishan kandok bai di Ingglish ina di Kiaribiyan ina 1655 we rizolt ina di kiapcha a di ailant frah Spien. Di kiapcha a Jumieka wena di casus belli we rizolt ina akchual waar bitwiin Ingglan ah Spien ina 1655.
Bakgrong
Afta di difiit a Santo Dominggo, di Ingglish expidishan anda Raboert Venablz (Robert Venables) ah Wiliam Pen (William Penn), fried fi fies Aliva Kramwel (Oliver Cromwell) wid suoso fielia, deh disaid fi chrai kiapcha Jumieka. Di ailant difens eh skianti ah di Panish sekladem bai dis taim eh nomba li bit uoba 1,500 man ah uman ah pitni. Pen di nieval komaanda, nena chos di aami komaandadem nomo afta Santo Dominggo, ih tek uoba kanchuol.
Grinieda
Grinieda a wah ailan nieshan we hingkluud di sodan paat a di Grenidiinz ina di soutiis Kiaribiyan Sii. Grinieda de tu di naat a Chrinidad ah Tubiego ah Venizuela, ah sout a Sin Vinsn ah di Grenidiinz. Di nashinal bod a di Grinieda Dov, uufa spiishiz aamuos dedout so ide pah di lis a indienja spiishiz.
Inviejan a Jumieka
Inviejan
Pah 19 Mie tuu Panish sekla si wah singkuma fliit siem az ikom rong Paint Morant ah deh waan di Panish Gobna Juan Ramírez de Arellano. Di ailandadem ah di gobna get kech kompliitli aaf gyaad ah eh-afi man wa faatifikieshan deh kuda fain. Az die lait pah 21 Mie di Ingglish manij fi penichiet di shala waata a Caguaya Bay (nou Kagwe Bie) we Wiliam Pen (William Penn) chansfor tu fran ih 60-gon ship Swiftsure abuod di laita 12-gon giali Martin a-liid flotila a sumaala kraaf. Deh yuuz di sumaala kraaf bikaazn se di laaja shipdem uda hiizi faasn a sii-batam sens di bie eh exepshanali shalo ah sieka dat stil som a di flotila faasn wan ah tuu taim ingkluudn di Martin bifuo deh get fi muuv aaf. Suun shat taat faya bitwiin di Ingglish ah wah bachri we ena-kova di hina angkrij. Di anful a inexpiirians difenda liid bai Francisco de Proenza, wah luokal istiet uona, ar hacendado, deh kuiktaim ronwe lef de.
Dimokratik Ripoblik a di Kanggo
Di Dimokratik Ripoblik a di Kanggo a wahn konchri ina Afrika.
Kiribati
Kiribati a wah konchri ina Uoshania. Di konchri weh-faam ina 1979.
Ischri a Chaina
Chaini sivilaizieshan taat ina difrent difrent siti-stiet lansaid di Yelo Riva (Chainiiz: 黃河; pinyin: Huáng Hé) Vali in di Niolitik iira. Di ischri we rait-dong taat wid di Shang Dainasti (ca. 1550BCE - ca. 1046 BCE). Di arijin a Chani kolcha, lichicha an filaifi, divelop ina di Zhou Daninasti we fala di Shang. Dis a wehn di langgis dainasti ina Chaini ischri.
Di fyuudal Zhou Dainasti ivenchali brok we ina sepret siti-stiet, ina wahn piiriad we niem di Waarin Stiet piiriad. Ina 221 BCE, Qin Shi Huang yunait di difrent difrent waarin kindom dem an mek di fos Chani empaiya. Di dainasti dem we kom afta divelop byuurokratik sistim fi mek di Empara a Chaina fi kyahn direkli chanchuol di big terichri dem.
Kolchral an palitikal influens frahn nof paat a Iezha, we kom bout chuu imigrieshan, expanshan an asimilieshan, elp fi kriet di madorn Chani kolcha an stiet.
2010 Kinston anres
Di 2010 Kinston anres, dob luokali az di Tivoli Ingkoerjan, wena aam kanflik bitwiin di Showa Pasi jrog kyaatel ah Jumieka milichri ah poliis fuos ina Kinston, di kiapital a Jumieka. Di kanflik eh-bigin pah di 23 Mie 2010 az sikioriti fuos taat fi saach fi mieja jrog laad Kristifa "Dudus" Kuok, afta di Yunaitid Stiet rikues ih exchradishan, ah di liida a di kriminal giang we atak sebral poliis stieshan. Di voilens, we muosli tek plies uoba 24–25 Mie, kil akliis 73 sivilian ah wuun akliis 35 muo. Fuo suoja/poliis get kil tu ah muo dah 500 ares eh-mek, az Jumiekan poliis ah suoja fait gonman ina di Tivoli Gyaadn dischrik a Kinston.
Charlemagne
Charlemagne wehna di king a di Frank piipl fram 768 tu di taim wen im ded. Im manij fi expan di Frangkish kindom dem tu wan Frangkish empaiya. We inkluud muos a Westan an Senchral Yuurop. Juurin im rien, im kangka Itali an get Kroun az Imperator Augustus bai Puop Leo III pan di 25t a Disemba 800 az di raival a di Byzantiin Empaiya ina Kanstantinuopl. Wi asuosiet im ruul wid di Carolingian Renasaans, wan rivaival a aat, rilijan, an kolcha chuu di miidiom a di Kyaklik Choch. Chuu im farin kangkwes an intornal rifaam dem, Charlemagne elp fi difain Westan Yuurop an di Migl Iej. Im get di taikl Charles I ina di riinal lis a Frans, Jormani, an di Uoli Ruoman Empaiya. Im a di son a King Pippin di Short an Bertrada a Laon, im get di puos afta im faada ded an ruul di plies wid im breda Carloman I. Im neva grii gud wid Charlemagne, bot waar neva brok chuu Carloman ded sodn ina 711. Charlemagne kyari aan di palisi dem we im faada wehn staat, tuwaadz di piepasi az di protekta. Im tek we powa fram di Lombard famili ina Itali, an wiej waar pan di Saracens, uu yuuz tu chobl chobl im empaiya fram Spien. A wehn ina wan a dem waar ya we Charlemagne expiiriens di wos biit op ina im laif, a di Bakl a Roncesvalles (778) we wi memba ina di Sand a Roland. Im kyampien gens di piipl tu di iis, espeshali di Saxon dem, an afta wan lang waar put dem aanda fi im govament. Im fuos dem fi kanvort tu Kristiyaniti, an intigriet de mina im empaiya fi piev wie fi die Ottonian dainasti we kum op lieta. Tide, im binuon az di faada a di French an Jorman manaaki dem, an tu az di faada a Yuurop: Di empaiya we im ron yuunifai muos a Westan Yuurop fi di fos taim sins di Ruoman empaiya, an di Carolingian renasaans enkorij di faamieshan a wan kaman Yuuropian aidentiti.
Griis
Griis, (Ingglish: Greece; Griik: Ελλάδα), ofishali di Elenik Ripoblik (Ελληνική Δημοκρατία), a wah konchri ina sodan Yuurop, sitiet pah di sodan hen a di Baalkan Peninsiula. Iab baada wid Albienia, di Ripoblik a Masiduonia ah Bulgieria tu di naat, ah Toerki tu di iis. Di Ijiyan Sii de tu di iis ah sout a mienlan Griis, wails di Ayuonian Sii de tu di wes. Buot paat a di Iistan Meditarienian biesn fiicha wuoliip a ailan, ailit ah rak ailan. Atenz a di kiapital fi Griis.
Covaleda, Soria, Spien
Covaleda a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 1.962 inabitant.
Chrak ah fiil atletix
Chrak ah fiil a spuots we ingkluud atletik kantes extablish pah di skil a ronin, jompin, ah chuowin. Di niem diraiv frah di spuot tipikal venyuu: stiediom wid wah uoval ronin chrak we ingkluoz wah graas fiil we di chuowin ah jompin iventdem tek plies. A wan a di uolis spuots. Ina ienshent taim, a wena ivent huol ina kanjongshan wid festival ah spuots miit laka di Olimpik Giemz ina Ienshent Griis.
Bagavad Giita
Di Bagavad Giita (भगवद्गीता, IAST bhagavad-gītā, IPA-sa ˈbʱəɡəʋəd̪ ɡiːˈt̪aː; lit. "Sing a di Bagavan (Lord)"), noftaim refa tu simpl az di Giita, a wah 700-shloka (voers) Induu skripcha ina Sanskrit we a paat a di Induu epik Mahabaraata.
Induu chradishanalis asoert se di Giita kom ina egzistans ina di tod ar fuot mileniom BKE. Skala axep diet frah di fif senchri tu di sekan senchr BKE az di prabebl rienj.
Dakiumenchri
Dakiumenchri flim a nanfikshanal muoshan picha inten fi dakiument som aspek a rialiti, praimerili fi di poerpos a inschrokshan ar fi mentien a istarikal rekaad. Soch flim eh-shuut arijinali pah flim stak—di onggl midiom avielobl—bot nou ingkluud vidio ah dijital prodokshan we kiah bi aida dairek-tu-vidio, mek ina TV shuo ar riliis fi skriinin ina sinima. "Dakiumenchri" diskraib az a "flimmekin praktis, a sinimatik chradishan, ah muod a aadiens risepshan" we galang-galang ivalv ah no gat ni klier bongjri.
Bagavad Giita
Di Giita set ina naritiv friemwok a dayalag bitwiin Pandava prins Arjuna ah ih gaid ah chariatier Laad Krishna. Fi fies di juuti az waria fi fait di Daama Waar (Yudhha) ar raichos waar bitwiin Pandava ah Kauravadem, Arjuna kongsl bai Laad Krishna fi "fulfil ih Kshatriya (waria) juuti az waria ah extablish Daama." Di Bagavad Giita get expuoz tu di wol chuu Sanjaya, uu sens ah kagnaiz aal di iventdem a di baklfiil. Sanjaya a Dhritarashtra advaiza ah azwel ih chariatier.
Kiaribiyan
Di Kiaribiyan a di riijan we kansis a di Kiaribiyan Sii, di ailandem we dede (muos a we soroun bai di sii), ah aal di kuos we sorouni. Di riijan de tu di soutiis a di Golf a Mexiko, ah Naat Amoerka, iis a Senchral Amoerka, ah tu di naat a Sout Amoerka.
Inviejan a Jumieka
Inviejan
Penn den disembaak ih kantinjent ah advans di six mail gaa Santiago de la Vega we ih iizi-iizi kiapcha. Penn den suif-suif akiupai di tong ah oblaij di difiitid Ramirez fi rikues palaava. Venables, no mata se ih eh-sik, kom pah shuor pah 25 Mie fi diktiet di toermz. Ih anongs tu Ramírez se di ailan eh fi bi poermanentli anex bai di Kamanwelt a Ingglan ah dat di inabitantdem eh fi abandan di ailan widin di fuotnait, pah pien a det. Ramírez jraa ih fut fi tuu die bot ivenchali sain di arienjment pah 27 Mie; likl afta dat ih set siel fi Campeche, bot ih ded bifuo ih kuda kech.
Kiaribiyan
Di riijan kansis a di Antiliiz, we divaidop ina di Grieta Antiliiz we maak aaf di sii pan di naat, ah di Lesa Antiliiz pah di sout ah di iis, ah di Ba’aamaz, we az a mata a fak de ina di Atlantik Uoshan naat frah Kyuuba; ino de ina di Kiaribiyan Sii ataal. Siem wie, Gayana ina Sout Amoerka ah Biliiz ina Senchral Amoerka aidentifai az Kiaribiyan chuu simila ischri a British kalanaizieshan. Aal di edkwaataz fi di riijanal badi Kiarikom (Caricom) de a Jaajtong, Gayana.
Jiapalitikli, di Wes Indiz kansida az wah sob-riijan a Naat Amoerka, an i aaganaiz ina 27 terichri hingkluudn soh savrin stiet, uobasiiz stiet, uobasiiz dipaatment, ah dipendansi. Wantaim, som a di ailan kom tigeda ina di Wes Indiz Fedarieshan, we eh mekop frah ten a di Ingglish-taakin terichri, bot ineba laas lang. Demde taim de, di wuola di terichridem wena British kalani.
Di riijan niem aafa di Kiarib piipl, wah etnik gruup we weh de ina di Lesa Antiliiz ah som paat a Sout Amoerka, wen di Yuropiyandem fos kom.
Inviejan a Jumieka
Inviejan
Ousomeba a no haal a di Panish rezidentdem rekanaiz dis arienjment, ah Maestre de Campo de Proenza afta ih don-ivakiuyet uoliip a nankombatant bai buot tuad Kyuuba frah nadan Jumieka, extablish ih edkwaata a di hinlan tong a Guatibacoa. Ih alai ihself wid di Maruundem ina di mountinos intiiria fi inaagiuriet gerila waar gens Ingglish akiupieshan.
Aftamat
Di Ingglish suuh taat sik ah taav so Pen ah Venablz uda tek muos a di expidishan gubak a Ingglan ina Aagos. Pen ah Venablz fried fi Kramwel fi no kiapcha Ispanyuola. Deh fried jostifai wen Kramwel chuo di tuu a dem ina di Towa.[5] Di Ingglish we rimien sofa sivierli frah diziiz ah shaachrij a provijan, dedaaf bai di onjrid. Widin wan ier di 7,000 Ingglish afisa ah chuup we eh-tek paat ina di inviejan eh-rijuus tu 2,500. Ousomeba siknis suun swiip chuu di Panish ah wan a di fos viktim ena di anfaachunet de Proenza uu enop blain. Ih soxiid bai Cristóbal Arnaldo de Issasi, uu kantiniu fi putop pyaa-pyaa rizistans fi chrii muo ier.
Di Panish atemp fi riitek Jumieka tuu taim uoba di nex fyuu ier; di fos taim a wen Isasi get difiit a Uochi Rayas ina 1657 ah wid a wuoliip laaja fuos rikruut frah Nyuu Spien get difiit agen a Raya Nuevo ina 1658. Afta demya fielia Jumieka langsaida di Kieman Ailanz ivenchali siid bai di Panish tu di Ingglish krong a di Chriiti a Majrid (1670).
Kanfyuushos
Kanfyuushos adawaiz nuo az Confucius ar Kungfuzi (551 BK – 479 BK) a weh wah Chaini filasafa uufa tiichin ah filasafi influens madan Chaini, Korian, Japaniiz, Taiwaniiz ah Vietnamiiz tingkin ah laif. Ih filasafi emfasaiz poersnal ah stiet moraliti, kareknis ina suoshal rilieshanship, jostis ah sinseriti. Demaya valiu ya get bigop ina Chaina muo dah ada dakchrin, laka Liigalizim, ar Dowizim, ina di Han Dainasti. Di sitndem we Kanfyuushos faamyuliet divelop ina di sistim a filasifi niem Kanfyuushanizim. Di Jezyuit Mateo Riichi inchajuusi ina Yuurop.
Chrilaani Parish, Jumieka
Chrilaani a wah parish ina Jumieka we lokiet ina di naatwes sekshan a di konchri ina Kaanwal counti. Falmot a di kiapital, ah di mien senta fi bizniz ah tuorizim. Ibaada bai Sint An pah di iis, Sin Jiemz pah di wes, ah Sint Ilizibet ah Manchesta pah di sout.
A Chrilaani we di uopnin soermoni fi di ICC Krikit Wol Kop 2007 kip, ina di nyuu Griinfiil Stiediom.
Daans
Daans a pofaamans aat faam we kansis a poerposful silek siikuens a yuuman muuvment. Dis muuvment ab estetik ah simbalik valyuu, ah iaknalij az daans bai di pofaama ah abzoervadem widin potikiula kolcha. Daans kiah kiatigoraiz ah diskraib bai ikuoriografi, bai irepatwaar a muuvment, ar bai di istarikal piiriad ar plies a arijin.
Ischri a di Yunaitid Stiet
Di diet fi di taat a Yunaitid Stiet ischri a di sobjek fi kanstant dibiet mongx istuorian. Uola texbuk taat wid wen Krixtifa Kolombos kech ina 1492 ah emfasaiz di Yuropiyan bakgrong, ar deh taat rong 1600 ah emfasaiz di Amoerkan frontier. Ina riisent deked Amoerkan skuul ah yunivoersiti muosli bak-bak ina taim fi ingkluud muo pah di koluonial piiriad ah nof muo pah di pri-ischri a di Nietiv piipldem.
Mao Zidong
Mao Zidong (Simplifai Chaini: 毛泽东; Chadishanal Chaini: 毛澤東; Wied-Jailz: Mao Tse-tung; Pinyin: Máo Zédōng ) (26 Disemba 1893 – 9 Septemba 1976) wena Chaini Kamiunis liida. Mao liid di Kamiunis Paati a Chaina (CPC) tu vikchri gens di Kuomintang (KMT) ina di Chaini Sibl Waar, ah wena di liida fi di Piiplz Ripoblik a Chaina (PRC) fran iextablish ina 1949 tel ih ded ina 1976. Kamanli refa tu az Chierman Mao, ih rigyaad az wan a di muos impuotant figa ina madan wol ischri, ah niem bai Taim Magaziin az wan a di 100 muos influenshal smadi a di 20t senchri.
Paal Buogl
Paal Buogl ONH (baan 1822 an ded 24 Aktuoba 1865) a wahn a di Nashinal Iiro dem a Jamieka a wehn a wah Baptis diikan. A im weh liid wah gruup a piipl frah Morant Bie ina Sin Tamas Parish we ena-pruotes fi get jostis ah fier triitment ina 1865. Dis ya pruotes eh-ton big-big an a we wi nou nuo az di Morant Bie Ribeliyan. Nou afta ih da-liid di ribelian, di British aatariti deh kiapcha im ah eng im fronta di Morant Bie Kuotous.
Mao Zidong
Dem huol Mao ina ofishal ai rigyaad ina Chaina we ih nuo az di griet revaluushaneri, palitikal schratijis, ah milichri maastamain uu difiit Jinaralisimo Chiang Kai-Shek ina di Chaini Sibl Waar, ah den chuu ih palisidem chansfaam di konchri ina wah mieja wol powa. Fordamuo, Mao vyuu bai nof ina Chaina az puoyt, filasafa, ah vijaneri. Ousomeba, atityuud tuwadz Mao chienjop sens Deng Zyaoping (Deng Xiaoping) tek powa ah inishiet maakit-ikanamik rifaam ina 1978, bot di ofishal paati lain mek distingshan bitwiin Mao kanchribyuushan tu di Kamiunis revaluushan ah di "eradem" ih komit lieta ina laif. Ih puochret kantiniu fi fiicha praminent pah Tiananmen Giet ah pah aal Renminbi bil.
Paal Buogl
Paal Buogl a weh gud-gud fren wid wah neda Baptis palitishan man niem Jaaj Wiliam Gaadn uu weh-uon nof lan. A im eh-elp mek Buogl get apaint az di diikan fi Stuoni Got Baptis Choch (Stony Gut Baptist Church) ina 1864. Ina Aagos 1865, Gaadn go tu di British Gobna, Eduad Jan Ier, bout di iipa anfier triitment ah opreshan gens di nigrodem. Deh taim de Buogl ena-fuokos pah ou ih kuda mek laif beta fi di puo piipldem.
Ankara
°N, °W
Ankara a di kyapital fi Torki.
Diskriminieshan
Diskriminieshan a chriitment ar kansidarieshan, ar distingshan for ar gens, poersn ar ting bies pah di gruup, klaas, ar kiatigari we sed poerson ar ting posiiv se deh bilangx tu reda dah pah indivijual merit. Dis ingkluud chriitment a wah indivijual ar gruup, bies pah deh akchual ar posiiv membaship ina soertn gruup ar suoshal kiatigari, "ina wie we wos dah di wie piipl yuujali chriit". It invalv di gruup inishal riakshan ar intarakshan gwain aan fi influens di indivijual akchual biyevia tuwadz di gruup liida ar di gruup, rischrik memba a wan gruup frah apachuniti ar privilij we avielebl tu wah nex gruup, liid tu di exkluujan a di indivijual ar entiti bies pah lajikal ar irashanal disijan mekin.
Ischri a Afrika
Di ischri a hAfrika staat wid di fos Homo Sapien dem ina Iis Afrika, an kantinyu ina di madorn iej az wahn pachi pachi silekshan a uoba fifti nieshan stiet.
Fuentepinilla, Soria, Spien
Fuentepinilla a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 124 inabitant.
Ischri a Afrika
Di ischri a Afrika we rait dong staat wid di raiz a di Ijipshan siblaizieshan ina di 4t mileniom BK, an ina di senchri dem afta i fala di divelopment a nof difrent sosaiyati faar we frahn di Nail Vali. Fram lang taim tu, dis kaal fi intarakshan wid piipl we a nehn Afrikan. Demya inkluud di Foniishan dem, uu set-op di morchant empaiya a Kaatij, tu di Ruoman dem, uu wehn kolonaiz aal a Naat Afrika ina di fos senchri BK. Kristianiti staat spred chuu Naat Afrika dem taim ya, an i riich az faar az Kush an Itiopia. Ina di liet 7t senchri, Naat an Iis Afrika go aanda di influens a Izlam, we ivenchali liid tu nyuu kolcha laik di Swaiili piipl ina Iis Afrika, an di powaful kindom laik di Songhai empaiya ina di sob-sa'aaran wes. Di raiz a Izlam liid tu wahn inkriis ina di Arab sliev chried we no don til di 19t senchri. Di koluonial piiriad ina Afrika laas fram bout di liet 1800's til di staat a di Afrikan indipendens muuvment bout 1951, wen Libya ton di fos faama koloni fi get indipendens. Madorn Afrikan Ischri ful a revaluushan an waar, an tu, di gruot a di madorn Afrikan ikanami an demakritaizieshan kraas di kantinent.
Monteagudo de las Vicarías, Soria, Spien
Monteagudo de las Vicarías a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 242 inabitant.
Kinston Parish, Jumieka
Kinston a di sumaalis parish ina Jumieka. Tigeda wid Sint Anju Parish, imekop di adminischrietiv yuunit niem Kinston ah Sint Anju Kaaparieshan, ar adawaiz, di Siti a Kinston.
Dipluumasi
Dipluumasi (frah di Griik δίπλωμα, "ofishal dakiument we kanfoer privilij") a di aat ah praktis a kandok nigoshieshan bitwiin riprizentitiv a stiet. Iyuujali refa tu intanashinal dipluumasi, di kandok a intanashinal rilieshan chuu di intaseshan a profeshanal diplumat wid rigyaad tu ishu a piis-mekin, chried, waar, ikanamix, kolcha, invairament, ah yuuman raits. Intanashinal chriiti yuujali nigoshiet bai diplumat praya tu indaasment bai nashinal palitishan. Ina infaamal ar suoshal sens, dipluumasi a di implaiment a tak fi gien schratiijik advantij ar fi fain myuuchual axeptebl saluushan tu kaman chalinj, wan set a tuul bi di friezin a stietment ina nan-kanfrantieshanal, ar manazebl wie.
Guadiluup
Guadiluup a wah ailan aachipelago we de ina di iistan Kiaribiyan Sii. Guadiluup a wah Uobasii dipaatment a Frans, ah so, sieh laka eda uobasii dipaatment, ia wan a twenti-six riijan a Frans, ah hintigral paat a di ripoblik. Chuu Guadillup a paat a Frans, ah di Yuropiyan Yuunian, so iyuuz di Yuuro fi koransi. Wan ting duo, ino faal anda di Shengen Agriiment. Di kiapital niem Bas-Ter.
Ischri a di Yuropiyan Yunian
Di Yuropiyan Yunian a wahn jio-palitikal entiti wa tekop muos a di Yuropiyan kantinent. Iehn foun pahn uoliip a chriiti ahn andago nof expanshan wa kyaa i frahn 6 memba stiet tu 27, di majariti a stiet ina Yurop.
Difrahn fram aidie a fedarieshan, kanfedarieshan ar kostomz yunian di mien divelopment ina Yurop dipen pan a syuupranashinal foundieshan fi mek waar antingkobl ahn hout a di kwestian ahn fi riyinfuos dimokrasi inonsiet bai Robert Schuman ahn ada liidadem ina di Yurop Diklarieshan. Di prinsipl de a di aat a di Yuropiyan Kuol ahn Stiil Kamiuniti ina di Chriiti a Paris (1951), afta di "Schuman Declaration" ahn di lieta Chriitidem a Ruom wa extablish di Yuropiyan Ikanamik Kamiuniti ahn di Yuropiyan Atamik Enaji Kamiuniti. Buot demaya badi a nou paat a di Yuropiyan Yunian, faam anda dat niem ina 1993.
Monggol Empaya
Di Manggol Empaya (Mangguolian: Mongolyn Ezent Güren; Mangguolian Sirilik: Монголын эзэнт гүрэн; azwel Орда ("Uod") ina Roshan kranikl) egzis juurin di 13t ah 14t senchri ah wena di laajis kantigyuos lan empaya ina ischri. Di Manggol Empaya arijiniet ina di step a Senchral Ieja, ah ivenchali ichrech frah Iistan Yuurop tu di Sii a Japan, iexten naatwad tu Saibiiria, iiswad ah soutwad tu di Indian sobkantinent, Indochaina, ah di Iranian platuo, ah weswad az for az di Levant ah Ariebia.
Ischri a di Worl
Di ischri a di worl a di rekaadid memri a di expiiriens, roun di worl, a Homo sapiens. Ienchent yuuman ischri taat wid di invenshan, a difrent difrent paat a di ort, a raitin, we mek di biesis fi kip memri an spred an gruo nalij. Yuuman ischri maak wid, likl bai likl muo diskovri an invenshan, an tu bai kwantom liip- paradaim shif, revaluushan, we mek op iipak ina di matiirial an spirichal evaluushan a yuumankain.
Wan a di iipak dem bout we wi a taak a di taat a di Agrikolchral Revaluushan. Bitiwix 8,500 an 7,000 BCE, ina di Fertile Crescent, yuuman taat fi riez an gruo animal an plaant-agrikolcha. Dis spred gaa niebarin riijan, an divelop bai iteselft ina difrent riijan, til muos Homo sapiens liv laif az faama ina pormanet seklment centa pan som mieja badi a waata. Demya kamyuuniti ya jain-op uova taim fi mek biga an biga yuunit, a di siem taim wid di evaluushan a muo ifishent wie fi go frahn plies to plies.
Di siefti an prodoktiviti we faamin provaid mek di kamyuuniti expan. Exchra fuud mek divizhan a lieba pasibl, di krieshan a di opa klaas, an di divelopment a siti an so, a sivilaizieshan. Chuu yuuman sosaiyati wehna get so komplex, di niid fi wahn sistim a akountin kom bout; an frahn dis nou, raitin ivalv. Nof riijan kyahn kliem se dem a di kriegl a sivilaizieshan kaa raitin divelop ina sevral siti roun di ort.
Sivilaizieshan divelop pan di bangk a riva. Bai di taim a 3,000 BCE dem kom bout ina Mesopotamia ("lan bitwiin di riva dem" Euprates an Tigris), pan di bangk a di Nail, ina di Indus Riva Vali a India, an langsaid di big riva dem ina Chaina.
Dis ischri a di Uol Worl divaid op ina Antikwiti (ina di Ienchent Nier Iis, di Meditarienian biesn a Klasikal Antikwiti, Ienchent Chaina, Inechent India, up to bout di 6t senchri); di Migl Iej, fram bout di 6t tu di 15t senchri; di Orli Madorn piiriad, wid di Yuropian Renasaans, frahn di 16t senchri tu bout 1780; an di Madorn piiriad, frahn di Iej a Enlaitnment an di Indoschrial Revaluushan, we taat ina 1750, tu nou.
Klarindan Parish, Jumieka
Klarindan a wah parish ina Jumieka. Ilokiet pah di sout a di ailan, bout aafwe bitwix di iistan ah westan hendem a di ailan. Klarindan de ina Miglsex kounti, an ibaada bai Manchesta pah di wes, Sin Kiachrin ina di iis, ah Sint An ina di naat. Di kiapital a Mie Pen, wan a di bigis tong ina Jumieka.
Paarat
Tuu spiishi a paarat endemik tu Jumieka, amazona collaria nuo az Yelobil Paarat ahn amazona agilis dehn kaal Blakbil Paarat. Dehn fain aal uoba di ailant bot espeshal ina di laimtuon oplan. Dehn lib ina nes dehn bil ina huol ina chrii chonk ahn dehn lib muosli pahn fruut. Bes taim fi si dem a horli a maanin wen dehn lef dehn nes fi go luk fuud ar iivlin taim wen dem a flai bak uom.
Dehn pluumij muosli brait griin wid red, bluu ahn yela feda ina di wing ahn tiel, wid wahn likl waitish pach a dehn chruot. Dehn kloch ab tuu ar chrii bluuish-griinish heg.
Protekshan
Buot spiishi fain onggl a Jumieka ahn dehn rix extingshan ef di popyulieshan no protek. Di mien chretdem a laas a abitat chruu diifarisieshan, ahn puochin. Jumiekan laik fi kech dem sel dem az pet bot dehn protek bai laa aanda di Wail Laif Protekshan Ak. hEniwan fain gilti a dis ofens fies $100,000 fain ar 12 mont a prizn.
Azweli iliigal fi hexpuot demya paarat widoutn CITES pormit, faar intanashinal chried regyuliet aanda di hIndienja Spiishi (Protekshan, Kansavieshan ahn Regyulieshan a Chried) Ak, 2000. hEnwan fain gilti a chried widoutn pormit kyahn fies maximom fain a tuu milian dala ar impriznment no fi hexiid tuu ier ar buot fain ahn himpriznment.
Lis a nyuuzpiepa ina Jumieka
Dis a lis a nyuuzpiepa ina Jumieka:
Kliopachra VII
Kliopachra VII a weh di laas fiero fi di Tolimiek dainasti ina Iijip. Shi yuusfi shier powa wid ar faada, Tolimi XII, ina di fos paat a ar rien bot den lieta wid ar bredadem, Tolimi XIII ah Tolimi XIV, uu shi weh marid, bot ivenchali shi get fi ruul bai arself. Az fiero, shi eh-ab sex (kansiumiet rilieshanship) wid Gayos Juulios Siiza ah chrentn ar grip pah di chuon.
Tu tide die ya, Kliopachra a stil papila figa ina Westan kolcha. Ar legisi sovaiv ina nof-nof aatischri ah wuoliip a jramatizieshan a ar tuori ina lichicha ah ada miidia, ingkluudn di chrajidi bai Wiliam Shiekspier we niem Antuoni ah Kliopachra, di apra Kliopachra bai Juul Masene (Jules Massenet), ah di flim Kliopachra we mek ina 1963. Ina muos a di dipikshandem, Kliopachra kom kraas az priti-priti an ar abiliti fi tek wan powaful man afta di neda a pruuf se shi eh-luk gud fi chuu. Afta dat, shi put ar son, Siizarian, pan di siem lebl az Siiza, so ih kuda ruul wid ar ina niem.
Afta deh asasiniet Siiza ina 44 BKE, shi go de wid Maak Antuoni ina apozishan tu di man we weh fi tek uoba Siiza pozishan, Gayos Juulios Siiza Aktievian, uu binuon az Agostos. Kliopachra briid ah get twin wid Maak Antuoni, Kliopachra Siliin II ah Aligzanda Iilios, ah den wah nex wan, Tolimi Filadelfos. Di bredadem uu shi weh de wid afta dat neva gi ar no pikni. Afta shi luuz di bakl a Aktiom tu di aami we Aktievian ron, Antuoni komit suisaid. Askaadn tu di chradishan a di taim, Kliopachra kil arself wid asp bait pan 12 Aagos 30 BKE. Iijip den ton Ruoman pravins niem Iejiptos. Alduo Kliopachra weh-ab di ienshent Ijipshan taikl a fiero, di Tolimiek dainasti weh Elenik. Dat go fi se Kliopachra yuusfi taak Griik langiij, iibm duo shi nuo az di fos liida a di dainasti fi laan Ijipshan. Shi adap kaman Ijipshan biliif an diyiti. Ar piechran gades wena Aisis, ah ina ar rien pipl yuusfi tingk se shi a di riinkaanieshan ah imbadiment a di Gades a wizdom. Ar det maak di en a di Tolimiek Kindom ah di Elenik piiriad ah di taat a di Ruoman iira ina di iistan Meditarienian.
Bailoji
<div class="thumb tright" style="background-color: #f9f9f9; border:purple 1px solid #CCCCCC; margin:0.5em;"> Bailoji a di saiyans we stodi di livin aaganizim dem. Bifuo di naintiin senchri, bailoji wehn kom aanda di jenaral stodi a aal nachral hobjek kaal Nachral Ischri. Wahn French nachralis niem Jean-Baptiste Lamark mek op di niem we wi yuuz nou. Bailoji a nou wahn tandad sobjek ina skuul ahn yuunivorsiti evri we ina di worl, an uoba milian piepa get poblish evri ier ina nof Bailoji ahn Medisn jornal.
Bailoji egzamin di schrokcha, fongkshan, gruot, arijin, evaluushan, dischribyuushan ahn klasifikieshan fi evri livin ting. Madorn bailoji bies pahn faiv mien prinsipl: Sel tiyori, evaluushan, jiin tiyori, enaji, ahn uomiyostiesis.
Chradishanali, bailoji brok op ina nof nof difrent ieriya, bies pan difrent aaganizm: Batani, di stodi a di plaant dem; zuulaji, di stodi a di animal dem; ahn maikrobailoji, di stodi a di wuoliip a maikro-aaganizm. Dem ya fiil ya brok dong forda bies pan di skiel pahn we di aaganizm dem get stodi, an di metad dem we wi yuuz fi stodi dem: Baiyokemismischri egzamin di fondamental kemischri a laif; molekyula bailoji stodi di komplex intarakshan a di sistim dem bitwix difrent bailajikal malikyuul; sel bailoji egzamin di biesik bildin blak a evriting we livin, di sel; fiziolaji egzamin di fizikal ahn kemikal fongkshan a di tisyu ahn aagan sistim ina evri aaganizm; ahn ikalaji stodi ou di difrent aaganizm dem intariliet wid dem envairanment.
Danyuub
Di Danyuub a fi Yuurop sekan-langgis riva, afta di Volga Riva, azwel di langgis riva ina di Yuropiyan Yuunian riijan. Ilokiet ina Senchral ah Iistan Yuurop.
Spuots ina Jumieka
Spuot ina Jumieka a signifikant paat a Jumiekan kolcha. Di muos papiula spuot a atletix an asosieshan futbaal; adaels papiula spuot ingkluud krikit, baaskitbaal ah netbaal (yuujali fi uman).
Divijan a Izlam
Dis aatikl somaraiz di difrah-difrah branch ah vierios taip a skuul ina Izlam. A chrii taip a skuul ina Izlam: madhhab, Skuul a Izlamik Jurispruudens, Izlamik Skuul a Suufizim beta nuo az Tasawwufī-tārīqat, ah Aqidah Skuul a Izlamik Diviniti. Wails aal branch rekanaiz di Koran, deh difa ina ush ada aatariti deh aknalij.
Spuots ina Jumieka
Outa aal di tap faib spuots, baasketbaal a di ailan faasis gruoyn spuots.
Aafwe Chrii, Sint Anju, Jumieka
°N, °W
Spuots ina Jumieka
Ada spuots laka rogbi liig ah rogbi yuunian aalso kansida az gruoyn spuots.
Aafwe Chrii, Sint Anju, Jumieka
Aafwe Chrii a di kiapital fi Sint Anju Parish.